
	Посочените конкурсни програми по същество не са нови за МК. Посочените в тях дейности, под една или друга форма, са реализирани като програми на министерството през последните близо 20 години. Самите програми са целево ориентирани, като са посочени приоритетини направления и конкретни бенефициери. 

Поради естеството на материята, както и липсата към момента на предварително публичнооповестено от страна на администрацията на МК проучване/анализ/доклад, пораждат се поредица от въпроси относно целесъобразността на програмите в този им вид. Но най-вече - може ли при липсата на подробен и ясен анализ на ситуацията в отделните сектори, които са обект на програмите, с отчетени в него изводи и препоръки, както и набелязване на конкретни предложения да се пристъпва към осъществяването на подобни програми? Още повече в срокове и за средства, които са посочени в публикуваните отделни документи. Същите безспорно са необходими за поддържане на културната инфраструктура, но без анализ те не биха постигнали цели, особено в по-дългосрочен план.

Ето защо, първоначално е нужно да се даде отговор поне на някои въпроси, между които:

1. Направен ли и анализ по отношение въздействието на реализираните през годините програми по отделните направления, които в момента са изведени. Ако има такъв то той публикуван ли е?

2. Изведените приоритетни направления в настоящите програми, както и посочените дейности, които следва да бъдат обект на интервенция в резултат на анализ, който е посочил необходимостта от тях ли е?

3. Защо има смесване на отделни бъдещи бенефициари и поставянето им на равни начала - напр. читалища и читалищни сдружения? Това са два отделни юридически субекта, които макар и да имат определена близост и сходство в практиката са напълно различни. 

4. В общата обява са посочени названия на отделни програми, които след преглед на документите става ясно, че са изписани в непълен вид - напр. под т.2 е написано "Програма "Нематериално културно наследство", а в документите става ясно, че има конкретизиране - "Програма "нематериално културно наследство - за професионални ансамбли". 

5. Посоченият срок за реализиране на подобни програми – до края на календарната 2024 г., реализуем ли е с оглед на това, че програмите реално ще стартират най-рано през м. септември на същата година?

След ясен отговор на тези въпроси може да се направи дискусия и по параметрите в отделните програми, защото и там има известни неясноти, пропуски и други пораждащи въпроси моменти. Опитът от последните години показва, че такива програми се посрещат с интерес и са обект на различни дискусии във връзка с осъществяването им. Опитът от последните години показва, че такива програми се посрещат с интерес и са обект на различни дискусии във връзка с осъществяването им. Освен това, разпределят се публични средства към публични организации. Това поражда необходимостта от правилен подход при целевото ориентиране на програмите, както и ясни правила на провеждане, реализиране и отчитане на подобни конкурсни сесии.

I. По процедурата за кандидатстване и финансиране на одобрените проекти и контрол по изпълнението:

1. В проектите на програми: „Технологично обновление, технологично оборудване и насърчаване на четенето“, „Медийна и информационна грамотност в обществените библиотеки”, „Нематериално културно наследство – за професионални ансамбли“, „Читалища“ за 2024 г. е избран механизъм за финансиране, различен от подхода в представената за обществено обсъждане конкурсна сесия за финансиране на проекти за опазване на нематериалното културно наследство, при един и същи източник на финансиране и основания за предоставяне на подкрепата.

2. Изборът на механизъм за разпределение на средствата по проектите на програми, който предвижда: кандидатстването, оценяването и одобряването на проектните предложения, както и преценката за резултатите от изпълнението се осъществяват от Министерството на културата, а финансирането е предвидено да се извършва 100% авансово от общината на база одобрени от Министерство на културата проекти, не е мотивиран и липсва препратка към действащи законови текстове, които биха могли да бъдат приети като основания.

3. С изготвените правила на кмета на общината се възлага допълнително задължение да получава докладите за изпълнението на дейностите от бенефициентите, придружени от копия на първичните счетоводни документи, заверени „Вярно с оригинала”, за реализираните по програмата разходи, в едномесечен срок след приключване на дейностите по проекта да изготвя доклад за изпълнение на Програмата и да го изпраща до Министерство на културата, с копие на отчетните документи за дейности, към които общината няма отношение. Докладите трябва да включват съдържателен отчет и финансов отчет за изразходване на средствата. 

4. Предвидено е при неизпълнение на проектите и неприемане на отчета на бенефициента, средствата да се връщат в държавния бюджет. В правилата не е ясно разписано кой извършва мониторинг на изпълнението и преценката за изпълнение на проектите и какъв е редът за връщане на изплатените на бенефициентите средства в държавния бюджет, при положение, че е предвидено 100% авансово плащане да се извършва от общините.

На практика Правилата възлагат на кмета на община дейности и отговорности извън законово регламентирания ред.

5. В правилата не е предвидено сключване на договор, на основание на който да бъдат предоставяни средствата, осъществяван контрол и извършвано отчитането. Проектът на договор за финансиране следва да бъде част от пакета документи за кандидатстване.

Ако проектните предложения се подават от юридически лица, различни от общини, и се оценяват от Министерството на културата, финансирането би трябвало да става след сключване на договор с конкретното юридическо лице. Въз основа на клаузите на договора бенефициентът отговаря за изпълнението и отчитането на проектните дейности. Няма основание задълженията на бенефициента да бъдат поемани от друго юридическо лице – в случая общината, което няма никакво отношение към цялото провеждане на процедурата.

Видно от посочените в програмите критерии за недопустимост на кандидатите, наличието на предишен договор за финансиране, по който не са изпълнени всички условия, е основание за недопускане. Очевидно сключването на договор на получателите на финансова подкрепа с Министерството на културата, в качеството му на финансиращ орган, е практика, която не е приложена към настоящите национални програми.

Предвид изложеното, считаме, че предложеният механизъм за финансиране е нормативно необоснован и не гарантира ефективното и ефикасно използване на публичния ресурс.

6. По проект на Програма „Нематериално културно наследство – за професионални ансамбли“ за 2024 г., настояваме да бъде премахнато ограничението към допустимите кандидати и да бъде съобразено с фактическия правен статус на професионалните фолклорни ансамбли, „които поради спецификата на своя статут не могат да функционират изцяло на пазарен принцип и не получават държавна подкрепа“, както е записано в целите на програмата. В тази връзка считаме, че като допустими кандидати трябва да бъдат определени:

· професионални фолклорни ансамбли, които са самостоятелни юридически лица;

· общински културни институти, в чийто състав влизат професионални фолклорни ансамбли;

· общини, в чиято щатна численост са назначени и изпълнители в професионални фолклорни ансамбли.

II. По оценката на проектите:

1. Приложените Таблици, касаещи дейността на т.нар. Технически комисии, съдържат както критерии за административно съответствие, така и за допустимост. В тази връзка, наименованията им би следвало да са за оценка на административното съответствие и допустимостта на подадените проекти. Аналогично и Техническата комисия би следвало да е за извършването на проверка на административното съответствие и допустимостта на подадените проекти;

2. По отношение на Техническата комисия, би следвало да се изясни правото на глас на председателя й. Допълнително следва да се обмисли и доколко е резонно всеки член на Комисията (общо 4-ма) да извършва самостоятелна оценка на проектите. В тази връзка е достатъчно административното съответствие и допустимостта на всеки проект да се оцени от 2-ма оценители;

3. Правото на глас на председателя на Експертната комисия също следва да се изясни, както и броят на оценителите, които ще оценяват всеки от проектите. Текстовете, указващи че всеки член на комисията дава от 1 до 5 точки за всеки от посочените критерии, следва да се съобразят с това, че съгласно Таблиците за оценки, може да се присъждат и „0“ точки;

4. За да се избегне субективизмът при експертната оценка на проектите, ще е удачно за всяка от присъжданите от 0 до 5 т. по всеки от критериите, да се приложи разяснение.

По проект на Програма „Нематериално културно наследство – за професионални ансамбли“ за 2024г.:

1. В проекта на програмата е записано, че нейната цел е да насърчи професионалното развитие на фолклора чрез активизиране на дейността на професионални фолклорни ансамбли, които поради спецификата на своя статут не могат да функционират изцяло на пазарен принцип и не получават държавна подкрепа. Настоящата програма се реализира в изпълнение на разпоредбите на чл.1, ал.5, т. 5.2 от ЗДБРБ за 2024 г., като разпредели предвидените средства за дейности в сферата на опазването на нематериалното културно наследство, чрез механизъм, който гарантира  равнопоставеност и прозрачност. 

В същото време в раздел „Допустими кандидати“ е предвидено: „Допустими за кандидатстване са професионални фолклорни ансамбли, които са самостоятелни юридически лица на територията на цялата страна“. Това изискване е силно рестриктивно към потенциалните кандидати и не съответства на обективни данни за реалния правен статус на професионалните фолклорни ансамбли, „които поради спецификата на своя статут не могат да функционират изцяло на пазарен принцип и не получават държавна подкрепа“.

Действащите професионални фолклорни ансамбли, които отговарят на целите на програмата, а именно „поради спецификата на своя статут не могат да функционират изцяло на пазарен принцип и не получават държавна подкрепа“, функционират в следните правни форми:

•
самостоятелни юридически лица;

•
в състава на Общински културни институти;

•
в състава на общинска администрация;

С оглед постигане на съответствие с целите на програмата, считаме, че е нужно да отпадне ограничаващото условие по Програмата да имат право да кандидатстват само част от Професионалните фолклорни ансамбли, които са самостоятелни юридически лица, и да бъде дадена възможност допустими кандидати да бъдат:

· професионални фолклорни ансамбли, които са самостоятелни юридически лица;

· общински културни институти, в чийто състав влизат професионални фолклорни ансамбли;

· общини, в чиято щатна численост са назначени и изпълнители в професионални фолклорни ансамбли;

2. В т.10 „Допустими разходи“ е удачно да се посочи периодът на допустимостта на разходите, както и допустимостта на този за невъзстановим ДДС.

3. За улеснение на потенциалните кандидати, а и с оглед изискванията от Формуляра за кандидатстване, в описанието на Програмата би могъл да се включи нарочен раздел, разясняващ приложимото законодателство и изискванията за избор на изпълнители на услуги/доставки.

4. С оглед референциите във Формуляра за кандидатстване към партньори, които ще бъдат привлечени към изпълнението на проекта, както и присъжданите за партньорство точки при експертната оценка на проектите, е необходимо в описанието на Програмата да се включат изисквания към партньори, в т.ч. типове/видове допустими такива.

5. т.13 „Ред за кандидатстване“:

5.1. Във връзка с изискването проектното предложение да бъде придружено с обосновка на планираните дейности, следва да се уточни начинът на предоставянето й - в отделно приложение или друго;

5.2. Необходимо е да се отстрани техническа грешка в номерацията на Приложението, по което Техническата комисия извършва проверката за допустимостта на подадените проекти. Съдържанието на същото следва и да се ревизира, т.е. да се заличи заявлението по Приложение №1 и съответно коригира номерацията на останалите;

5.3. Заложените в Таблицата за оценка 14 критерия, с много малки изключения кореспондират с описаните в Програмата резултати и отделните раздели на Формуляра за кандидатстване, част от тях са и неразбираеми. Примери в това отношение, са:  

· критерий 1 „Кандидатът (и партньорите му) имат необходимия опит в управлението на сходни проекти/в изпълнението на близки до проектните дейности“ при липсващ раздел за представяне на опита във Формуляра за кандидатстване;

· критерий 2 „Проектът има потенциал за принос към изпълнение на стратегическите цели, приоритети на Министерство на културата и темата на конкретната конкурсна сесия“ - следва да бъде направена препратка към официален документ, в който са публикувани стратегическите цели и приоритети на Министерството;

· критерий 8 „Проектът предлага възможности за мултиплициране на постигнатите резултати. Устойчиви са ползите от проекта“ - „устойчивостта“ се дублира в критерий 11, „възможността за мултиплициране“ е спорна, доколкото художествен културен продукт, какъвто трябва да бъде един от резултатите на проектите, има авторски характер;

· критерий 11 „Проектът осигурява устойчивост на елемента и неговата трансмисия и дава възможността за приобщаване на нови носители“-формулировката е напълно неясна;

· критерий 13 „Проектът дава възможности за включване на доброволци, привличане на нови публики, достъпност за хора със специфични потребности и малцинствени групи“ - целите на Програмата, която е за професионални фолклорни ансамбли и допустимите дейности, не изискват участие на доброволци и др.

От гореизложеното може да се направи извод, че критериите за оценка на проектните предложения следва да бъдат цялостно преработени, за да гарантират обективно и безпристрастно оценяване на кандидатите.

6. Удачно ще е да се уеднаквят използваните на отделни места в текстовете термини „бенефициер“ и „бенефициент“.

1. Във финансовата обосновка по Приложение № 2 следва да се отстрани техническа грешка, реферираща към наименование на библиотека.

2. В Приложение №3 следва да се посочи като подател на декларацията „в качеството ми на /представляващ/………………на основание…….“. Не всички професионални фолклорни ансамбли имат директор и така приложеният образец на декларацията би могъл да бъде разглеждан като невалиден.

1.
В т. 1 в обосновката от необходимостта от програмата, в списъка с изброените фолклорни ансамбли да се допълни и Ансамбълът за народни песни и танци “Дунав” - Видин, който е пропуснат в списъка.

2.
В т. 7 като допустими кандидати са посочени професионални фолклорни ансамбли, които са самостоятелни юридически лица на територията на цялата страна. От направения от Българска музикална асоциация анализ, който е част от проекта “Професия “Фолклорен музикант”, само 4 ансамбъла са второстепенни разпоредители с бюджет, а един функционира към общински културен институт, а това означава, че голяма част от съставите не са допустими кандидати в програмата. В тази връзка предлагаме да се промени изискването за допустимост и да се позволи на общините да кандидатстват като бенефициенти за проекти, свързани с фолклорните им състави. Друга възможност е да се удължи срока за кандидатстване, който да позволи на ансамблите да преминат през процедура за промяна на статута им като самостоятелни юридически лица.

3.
В т. 8 в допустими дейности е посочена като допустима дейност “Разработване и реализиране на образователни програми за ученици и студенти”. Необходимо е по-детайлно да се уточни какъв вид образователни инициативи се очаква да бъдат разработени в рамките на проекта, така че да допълват дейността на ансамбъла и да допринасят за развитието на публики на ансамбъла, като същевременно не дублират дейността на образователните институции, в които е застъпено преподаването на фолклорни инструменти и музика.

4.
В т. 12 Срок на изпълнение е посочен краен срок за изпълнението на дейностите до 31 юли 2025 година. Предлагаме срокът на програмата да се удължи до 31.12.2025 г., тъй като създаването на нова постановка, което програмата стимулира като очакван резултат, изисква поне една година за подготовка и реализация.
В проекта за Програмата е написано, че: „Съществуват 12 фолклорни ансамбли……..“
1. В това изброяване е пропуснат Ансамбъл за народни песни и танци „Дунав“, град Видин. Ансамбълът е създаден през 1971 г. с цел издирване, съхранение и популяризиране на българския фолклор.

Конкретно предложение за промяна: В Програмата да бъде написано: че „Съществуват 13 фолклорни ансамбли, които изграждат единна Национална мрежа на професионалните фолклорни ансамбли“, като при изброяването им бъде добавен и Ансамбъл за народни песни и танци „Дунав“.

2. Съгласно проекта на Програмата, допустими за кандидатстване са професионални фолклорни ансамбли, които са самостоятелни юридически лица на територията на цялата страна. Това изискване ограничава възможностите на тези професионални ансамбли, които са част от общински културни институти, въпреки, че се предвижда финансовите средства по Програмата да се предоставят от централния бюджет на съответната община и финансирането и отчитането на дейностите да се извършва от общините.

Конкретно предложение за промяна: Допустими за кандидатстване са професионални фолклорни ансамбли, които са самостоятелни юридически лица или са част от общински културни институти на територията на цялата страна.

В изпълнение разпоредбите на Закона за закрила и развитие на културата, на 30 юни 2024 г. Общински съвет град Добрич прие Решение за създаване на ново самостоятелно юридическо лице – Общински културен институт „Добрич“, който обединява общинските професионални състави: Професионален фолклорен ансамбъл „Добруджа“, Духов оркестър и Български камерен оркестър, както и общинските хорови състави „Добруджански звуци“ и „Маестро Захари Медникаров“.  С оглед на горепосоченото, предлагам да включите като допустими кандидати по тази програма и общинските културни институти с професионални фолклорни ансамбли в състава си.

Бихме искали да отбележим, че в публикуваната документация относно т. 2 „Програма „Нематериално културно наследство“ за предоставяне на средства по чл. 1, ал. 5, т. 5.2 от Закона за държавния бюджет на Република България за 2024 г.“ фигурира изброяване на наименования на фолклорни ансамбли, което с оглед на това, че в заложените насоки за изпълнение на програмата възможните кандидати са характеризирани като „професионални ансамбли“ е непълно и неточно.

В качеството си на директор на Общински културен институт „Дунав“ със звено Ансамбъл за народни песни и танци „Дунав“, моля да бъде преразгледан посочения въпрос.

Ансамбъл за народни пести и танци „Дунав“ изцяло покрива заложените изисквания и би следвало да бъде включен, като равноправен кандидат по предложената програма.

Подходът за финансиране е променен. В раздел VI. МЕХАНИЗЪМ ЗА РАЗПРЕДЕЛЕНИЕ НА СРЕДСТВАТА на Програма "НЕМАТЕРИАЛНО КУЛТУРНО НАСЛЕДСТВО" (ПРОФЕСИОНАЛНИ АНСАМБЛИ И НОСИТЕЛИ НА НЕМАТЕРИАЛНОТО КУЛТУРНО НАСЛЕДСТВО) ЗА 2024 Г. е посочено, че финансирането и отчитането на дейностите се извършва от Министерство на културата. Текстът е редактиран, съгласно получените бележки.

Подходът е променен. Текстът е редактиран. Обсъдено в т. 1. Финансирането се осъществява от Министерство на културата.
Подходът променен. Обсъдено в т. 1.
Подходът е променен. Отчитането се извършва пред Министерство на културата. Обсъдено в т. 1.
Проектът на договор се изготвя от Министерство на културата. Текстовете са променени, съгласно дадените бележки. Проектът на договор може да съдържа чувствителна информация, която следва да бъде достъпна само за страните по него. 
Подходът е променен. Участието на общините е премахнато от Програмата. Текстовете са редактирани, съгласно дадените бележки.
Обсъдено в т. 1.
Подходът е сменен. Обсъдено в т. 1.
Програма "Нематериално културно наследство" (професионални ансамбли и носители на нематериалното културно наследство) за 2024 г. урежда условията, реда и критериите за предоставяне на средства по чл. 1, ал. 5, т. 5.2 от Закона за държавния бюджет на Република България за 2024 г., където изрично е посочено, че програмата е насочена към професионалните ансамбли. Видно от текстовете на закона, е че Програмата не е насочена към общини или други организации, в т. ч. и общински. Както е отбелязано в предоставените от НСОРБ бележки: „Няма основание задълженията на бенефициента да бъдат поемани от друго юридическо лице – в случая общината, което няма никакво отношение към цялото провеждане на процедурата.“. Този аргумент е относим и към бележките по т. 6. Съгласно предвиденото в ЗДБРБ за 2024 г. програмата е директно насочена към професионалните ансамбли. В обхвата й не са предвидени общински организации и структури, като изхождайки от логиката на цитираните бележки, няма основание задълженията на бенефициента да бъдат поемани от друго юридическо лице – в случая общината или общинска организация.
Наименованието на комисията е коригирано.
Броя на комисиите е редуциран. Създадена е една обща комисия, за допустимост и оценка. Комисията е независима, всеки член има право на равен глас с останалите, за да се гарантира равнопоставеността при вземане на решения. 
Предвидено е председателят на комисията да има равен глас с останалите членове. Таблицата е редактирана, като е премахнато несъответствието. 
Във формуляра за оценка е въведена графа „мотиви за оценяването“, в която графа, оценяващият ще даде обяснения за избраната оценка.
Обсъдено в т. 6.
Предложението е неясно формулирано.
Няма заложено изискване за избор на изпълнители, тъй като това би довело до пряко ограничение и дискриминация.
Партньорството е изключено от изискванията към кандидатите, съответно не подлежи на оценяване. Разпоредбите са редактирани, съобразно дадените бележки.
Формулярът за кандидатстване и преработен, така че кандидатите да могат да предоставят в него обосновката си.
Техническата грешка е отстранена.
Картата за оценка на проектите е преработена, съгласно предоставените бележки, като повечето от посочените критерии са премахнати, а някои от тях редактирани.
Навсякъде в текста думите „бенефициер“ и „бенефициент“ са премахнати.
Техническата грешка е отстранена.
Формулярът е редактиран, съгласно дадената бележка.
Програмата е редактирана, като е премахнато поименното изброяване на професионалните ансамбли. Програмата обхваща всички професионалните фолклорни ансамбли на територията на Република България, които са самостоятелни юридически лица на територията на цялата страна.
Обсъдено в т. 6 към становището на НСОРБ.

Текстът е редактиран като думата „образователни“ е сменена с „обучителни“, така че текстът да предоставя повече яснота. Всеки кандидат избира сам дейностите, които ще включи в проекта, така че същият да може да изпълни изцяло поставените цели.
Срокът за изпълнение на проектите по програмата е удължен до 1 Септември 2025 г.

Програмата е редактирана, като е премахнато поименното изброяване на професионалните ансамбли. Програмата обхваща всички професионалните фолклорни ансамбли на територията на Република България, които са самостоятелни юридически лица на територията на цялата страна.
Програма "Нематериално културно наследство" (професионални ансамбли и носители на нематериалното културно наследство) за 2024 г. урежда условията, реда и критериите за предоставяне на средства по чл. 1, ал. 5, т. 5.2 от Закона за държавния бюджет на Република България за 2024 г., където изрично е посочено, че програмата е насочена към професионалните ансамбли. Видно от текстовете на закона, е че Програмата не е насочена към общини или други организации, в т. ч. и общински. Както е отбелязано в предоставените от НСОРБ бележки: „Няма основание задълженията на бенефициента да бъдат поемани от друго юридическо лице – в случая общината, което няма никакво отношение към цялото провеждане на процедурата.“. Този аргумент е относим и към настоящите бележки. Съгласно предвиденото в ЗДБРБ за 2024 г. програмата е директно насочена към професионалните ансамбли. В обхвата й не са предвидени общински организации и структури, като изхождайки от логиката на цитираните бележки, няма основание задълженията на бенефициента да бъдат поемани от друго юридическо лице – в случая общината или общинска организация.
Програма "Нематериално културно наследство" (професионални ансамбли и носители на нематериалното културно наследство) за 2024 г. урежда условията, реда и критериите за предоставяне на средства по чл. 1, ал. 5, т. 5.2 от Закона за държавния бюджет на Република България за 2024 г., където изрично е посочено, че програмата е насочена към професионалните ансамбли. Видно от текстовете на закона, е че Програмата не е насочена към общини или други организации, в т. ч. и общински. Както е отбелязано в предоставените от НСОРБ бележки: „Няма основание задълженията на бенефициента да бъдат поемани от друго юридическо лице – в случая общината, което няма никакво отношение към цялото провеждане на процедурата.“. Този аргумент е относим и към настоящите бележки. Съгласно предвиденото в ЗДБРБ за 2024 г. програмата е директно насочена към професионалните ансамбли. В обхвата й не са предвидени общински организации и структури, като изхождайки от логиката на цитираните бележки, няма основание задълженията на бенефициента да бъдат поемани от друго юридическо лице – в случая общината или общинска организация.

